Îngerul mecanic

**Îngerul mecanic**este prima carte a trilogiei Dispozitive Infernale.

## Descrierea cărţii

TESSA GRAY, o adolescentă de şaisprezece ani, traversează oceanul pentru a-şi găsi fratele. Destinaţia ei este Anglia, în plină epocă victoriană, dar ceva terifiant o aşteaptă în Lumea de Jos a Londrei, unde vampiri, vrăjitori şi alte creaturi supranaturale bântuie străzile iluminate cu gaz.

Numai vânătorii de umbre, războinici hotărâţi să scape lumea de demoni, menţin cât de cât ordinea în acest haos. Răpită de misterioasele Surori Întunecate, membre ale unei organizaţii secrete numite clubul Pandemonium, Tessa află curând că ea însăşi face parte din Lumea de Jos şi că este posesoarea unui talent rar: puterea de a se transforma, după propria-i voinţă, într-o altă persoană. Însă Magistrul, o figură misterioasă care conduce clubul, nu se va da în lături de la nimic pentru a face ca puterea Tessei să-i aparţină.

Fără prieteni şi hăituită, Tessa se refugiază la vânătorii de umbre de la Institutul din Londra, care jură să-i găsească fratele dacă ea îşi va folosi puterea pentru a-i ajuta. Tessa descoperă că e fascinată, în aceeaşi măsură, de doi prieteni buni: James, a cărui frumuseţe fragilă ascunde un secret mortal, şi Will, cel cu ochi albaştri, ale cărui stări de spirit schimbătoare, alături de o ironie caustică îi ţin pe toţi la distanţă... pe toţi în afară de Tessa. Pe măsură ce căutarea lor îi atrage tot mai adânc în inima unei urzeli oculte care ameninţă să-i distrugă pe vânătorii de umbre, Tessa îşi dă seama că ar putea fi nevoită să aleagă între a-şi salva fratele şi a-şi ajuta noii prieteni să salveze lumea… şi că dragostea poate fi cea mai periculoasă magie.

## Viziunea mea

Îngerul mecanic este una din acele cărţi pe care le-aş reciti fără să mă plictisesc. Deobicei, când citesc o carte, rar revin la ea, dar această serie, m-a fermecat.

Povestea o aduce în prim plan pe Theresa Gray, o adolescentă care, a trăit cu mătuşa ei, Harriet Moore, şi fratele ei Nate şi într-o sărăcie lucie. După ce fratele ei primise o scrisoare de la angajatorul tatălui ei, Richard Gray, aceasta primeşte o scrisoare de la Nate. Părăsind frumosul New York, ajunge în Londra victoriană. Ajunsă acolo, Tessa este întâmpinată de două surori misteriose care o ajut să îşi găsească fratele.

În acel moment descoperă că fusese minţită şi şantajată din cauza puterii sale ciudate. Puterea de a se metamorfoza, o putere despre care nici nu ştia. După multe teste chinuitoare din partea surorilor malefice, Tessa este salvată de un băiat cu suflet mare care, în urma mărturisirii lui, era descendent al îngerilor. Că este nefilim. Vânător de umbre.

William Herondale o duc pe Tessa la Institutul din Londra, o locaţie protejată de fiinţele cu sânge demonic, unde primeşte promisiunea din partea vânătorilor de umbră că îşi va recupera fratele. Tessa este sceptică la început, având în continuare trauma produsă de Surorile Întunecate. După adaptarea grea şi în încercarea de a primi răspunsuri la ce este ea şi cine l-ar fi răpit pe Nate, Tessa a trebuit mai întâi să se adapteze noii sale vieţi.

Charllote şi Henry Branwell, un cuplu îndrăgit de cei din Institut, dar desconsideraţi de Enclavă, comunitatea locală de vânători de umbre, sunt conducătorii clădirii. Henry este un inventator, cu capul în nori, şi uneori neatent cu cei din jur. Completarea vine din partea lui Charlotte care este mereu serioasă şi atentă. Dar şi o luptătoare. În aceeaşi clădire se află şi Jassmine Lovelace, o tânără care se luptă cu acomodarea destinului său şi care nu poate avea o prietenie cu niciunul.

Tessa îl întâneşte şi pe şarmantul James Carstairs, parabatai-ul lui Will, un frate de sânge. Aici începe o altă dramă a Tessei. Inima ei începe să bată şi pentru Jem, un tânăr care suferă de o boală bizară şi care îl face dependent de o substanţă periculoasă - yin fen -, care îl omoară încet, mai încet ca boala în sine lăsată fără tratament. Dar totodată, sentimentele ei se învârt şi în jurul enigmaticului William Owen Herondale, un bad boy care refuză iubirea celorlalţi.

În toată această luptă sentimentală, Tessa porneşte căutările fratelui său, ajungând la angajatorul lui, Axel Mortmain, dar fiind şi în vizorul Magistrului, un bărbat misterios care o doreşte pe Tessa de... *soţie*.

Adevăratul şoc îl primweşte Tessa când îl găseşte pe Nate şi descoperă că Magistrul este tocmai Axel Mortmain. Dar tot atunci descoperă că Nate nu este acel frate pe care ea îl cunoscuse. Oare Nate şi Magistrul lucrează împreună? Şi de ce o vrea Magistrul cu atâta ardoare pe Tessa?

Răspunsul îl aflaţi citind romanul!:)

Despre Cassnadra Clare şi opera aceasta ar fi multe de spus, dar citirea romanului va convinge orice cititor că este o minune. M-a fascinat modul în care autoarea a împletit fiecare detaliu al poveştii, cum îţi oferă cu porţia indicii despre situaţii şi modul impresionant de răsturnare a situaţiilor fără a se resimţi ca o forţare. Personajele sunt foarte bine construite şi uşor de recunoscut. Este o poveste atipică de fantasy unde dragostea şi războiul pentru putere se potrivesc de minune.

## Notă

* Notă: 5/5⭐️
* Personaje favorite: Tessa Gray, Will Herondale şi Charlotte Branwell.

* + Cartea se poate comanda de pe siteul Editurii Corint. Libris, elefant.ro şi alte site-uri!